དེ་རིང་ཉིན་རྒྱབ་ཆུ་ཚོད་གཉིས་དང་ཕྱེད་ཀའི་སྟེང་།ངྷ་ས་ཡོངས་གླིང་སློབ་གྲྭའི་ཚོགས་ཁང་དུ།རྒྱལ་སྤྱིའི་བོད་དོན་ལས་འགུལ་ཁང་གི་གོ་སྒྲིག་འོགབོད་ནང་གི་རྩོམ་པ་པོ་ཁག་ཅིག་གིས་བོད་དོན་སྐོར་ལ་བྲིས་པའི་རྩོམ་ཡིག་ཕྱོགས་སྒྲིག༼བཙན་པོའི་སྙིང་སྟོབས༽ཞེས་པའི་པེ་དེབ་བསྐྱར་དཔར་ཞིག་དང་།བོད་ནང་བྲིས་པའི་རྩོམ་ཡིག་དབྱིན་ཡིག་ནང་བསྒྱུར་ཡོད་པའི་དཔེ་དེབ་ཅིག་བཅས་དབུ་འབྱེད་འགྲེམས་སྤེལ་བྱས་ཡོད་ལ།མཛད་སྒོའི་སྐུ་མགྲོན་གཙོ་བོ་ནོར་གླིང་རིག་གཞུང་ཉམས་ཞིབ་ཁང་གི་ཉམས་ཞིབ་པ་ཨ་འཇམ་དབྱངས་ཚུལ་ཁྲིམས་ལགས་དང་།རྒྱལ་སྤྱིའི་བོད་དོན་ལས་འགུལ་ཁང་གི་འབྲེལ་མཐུད་འགན་འཛིན་ཁཱེ་ཊི་སན་ཌར་ལགས་རྣམ་གཉིས་ཆེད་ཕེབས་ཀྱིས་དཔེ་དེབ་གཉིས་ཀྱི་ནང་དོན་དང་འབྲེལ་ཏེ།བོད་ནང་གི་རྩོམ་རིག་ཁ་ཕྱོགས་འགྱུར་མཚམས་དང་རྩོམ་པ་པོའི་ཆབ་སྲིད་བསམ་བློའི་གནས་བབ་བཅས་ཀྱི་ཐད་གསུངས་བཤད་གནང་ཡོད།